**ΓΥΜΝΑΣΙΟ ΚΡΟΚΕΩΝ**

**ΤΗΛ. 27350 71326**

Αγαπητοί γονείς των μαθητών μας,

Φτάνοντας στο τέλος και αυτής της σχολικής χρονιάς , θα ήθελα να σας ευχαριστήσω για την συνεργασία που είχαμε (όποια και αν ήταν αυτή ) και να σας ζητήσω , την επόμενη σχολική χρονιά η συνεργασία μας να είναι ακόμη καλύτερη και αποδοτικότερη για το καλό των παιδιών σας , τα όποια είναι και δικά μας παιδιά.

Θέλω επίσης να σας ενημερώσω για κάποια διαδικαστικά θέματα που αφορούν την φοίτηση στο σχολείο μας.

1. Οι γραπτέςεξετάσεις για όλες τις τάξεις θα διενεργηθούν σύμφωνα με το παρακάτω πρόγραμμα:

 ΠΕΜΠΤΗ 30/5 Ιστορία

ΤΡΙΤΗ 4/6 Μαθηματικά

ΤΕΤΑΡΤΗ 5/6 Φυσική

ΠΕΜΠΤΗ 6/6 Νεοελληνική Γλώσσα και Γραμματεία ΩΡΑ ΠΡΟΣΕΛΕΥΣΗΣ 08.05

1. Τα αποτελέσματα των εξετάσεων θα ανακοινωθούν το αργότερο μέχρι την ΤΡΙΤΗ 11 ΙΟΥΝΙΟΥ. Έχετεδικαίωμα να κάνετε αίτηση για αναβαθμολόγηση του γραπτού του παιδιού σας εντός δυο ημερών από την ανακοίνωση των αποτελεσμάτων .
2. Για την εγγραφή των μαθητών στην Α΄τάξη καθώς και για την ανανέωση εγγραφής στην Β΄ και Γ΄ τάξη οι γονείς ή οι κηδεμόνες των μαθητών/τριών πρέπει να προσέλθουν στο σχολείο (το αργότερο μέχρι την παραμονή της έναρξης των μαθημάτων της επόμενης σχολικής χρονιάς) και να συμπληρώσουν Υπεύθυνη Δήλωση στην όποια θα δηλώνεται η νόμιμη άσκηση της κηδεμονίας , η αποδοχή του τρόπου ενημέρωσής τους κλπ.
3. Οι απόφοιτοι του σχολείου μας , για να εγγραφούν στην Α΄ τάξη των ΓΕΛ ή ΕΠΑΛ πρέπει να κάνουν ηλεκτρονικά την εγγραφή τους από 22 Μαΐουέως 17 Ιουνίου ( έχουν ενημερωθεί σχετικά )
4. Οι γονείς – κηδεμόνες των μαθητών/τριών που θα μεταφέρονται με λεωφορεία ή ταξί την νέα σχολική χρονιά 2019-20 θα πρέπει να προσκομίσουν στο σχολείο λογαριασμό ηλεκτροδότησης ή ύδρευσης ή σταθερής τηλεφωνίας ή το τελευταίο εκκαθαριστικό στο όνομα του κηδεμόνα ώστε να πιστοποιηθεί η μόνιμη κατοικία του κηδεμόνα .
5. Μπορείτε να ενημερώνεστε για θέματα του σχολείου μας από την ιστοσελίδα του σχολείου ή πιο απλά από την σελίδα του σχολείου στο fb. Αναζητείστε το Γυμνάσιο Κροκεών στο Google ή στο fb .

Σαν επίλογο θα ήθελα να μοιραστώ μαζί σας κάποιες γνωστές σκέψεις , τις οποίες όμως δεν πρέπει να ξεχνάμε…

Αγαπητοί γονείς ,

Οι εξετάσεις, των παιδιών σας θα ξεκινήσουν σύντομα. Ξέρω ότι είστε όλοι τρομερά αγχωμένοι προκειμένου το παιδί σας να τα πάει καλά σε αυτές.

Σας παρακαλώ , όμως , θυμηθείτε ότι ανάμεσα στους μαθητές που κάθονται ο ένας δίπλα στον άλλον την ημέρα των εξετάσεων , υπάρχει ένας Καλλιτέχνηςο οποίος δεν χρειάζεται να ξέρει άριστα Μαθηματικά . Υπάρχει ένας επιχειρηματίας ο οποίος δεν νοιάζεται για την Λογοτεχνία.Υπάρχει ένας Μουσικός του οποίου οι βαθμοί στην Ιστορία δεν θα έχουν ποτέ καμμιά σημασία . Υπάρχει ένας Αθλητής του οποίου η καλή σωματική κατάσταση είναι πιο σημαντική από τις γνώσεις του στη Φυσική .Υπάρχουν και τόσα άλλα παιδιά με διαφορετικές κλίσεις και ενδιαφέροντα .

Αν το παιδί σας φέρει υψηλούς βαθμούς στις εξετάσεις , αυτό όντως θα είναι πολύ σπουδαίο !!!!!!Αν δεν τα καταφέρει όμως , σας παρακαλώ , μην του στερήσετε την αυτοπεποίθηση και την αξιοπρέπειά του. Πείτε του ότι ΔΕΝ ΠΕΙΡΑΖΕΙ , ήταν απλά μια εξέταση ! Την άλλη φορά να προσπαθήσει να πάει καλύτερα.

Τα παιδιά σας είναι φτιαγμένα για πολύ σπουδαιότερα πράγματα στη ζωή τους, σε σχέση με ένα διαγώνισμα.

Πείτε τους, πως ότι βαθμούς και αν φέρουν , εσείς θα τα αγαπάτε και δεν θα τα κατακρίνετε.

Σας παρακαλώ κάντε το και στη συνέχεια στηρίξτε τα παιδιά σας στις επιλογές τους και χαρείτε να τα παρακολουθείτε να κατακτούν το κόσμο τους. Ένα διαγώνισμα ή ένας χαμηλός βαθμός δεν μπορούν να στερήσουν από το παιδιά σας τα όνειρα και τα ταλέντα τους.

Μην πιστέψετε ποτέ ότι οι γιατροί και οι μηχανικοί είναι οι μόνοι ευτυχισμένοι άνθρωποι στον κόσμο. Ευχή σας και στόχος σας να είναι το παιδί σας να γίνει πρώτα ένας ευτυχισμένος άνθρωπος στη ζωή του και μετά τα υπόλοιπα.

Σας ευχαριστώ και πάλι..

Εύχομαι σε όλους καλή δύναμη , υγεία και καλό Καλοκαίρι.

Ραντεβού το Σεπτέμβρη Κροκεές 28-05-2019

 Ο Διευθυντής του σχολείου

 Κυριάκος Τραγάς